દાખલા તરીકે, કોઈ એક ચોક્કસ દિવસે પહેલી હોરાનો સ્વામી શનિ માનીએ તો પછી ૨૧મા કલાકનો સ્વામી ચંદ્ર થશે ત્યાર પછી ૨૨, ૨૩ અને ૨૪મા કલાકના સ્વામી અનુક્રમે શનિ, ગુરુ ને મંગળ આવશે. આ પ્રમાણે શનિવાર પૂરો થયા બાદ વળતો દિવસ શરૂ થશે. તેની પહેલી હોરોનો સ્વામી તે જ પ્રમાણે રવિ થશે. એવી જ રીતે ત્રીજે દિવસે ચંદ્ર આવશે. પ્રત્યેક દિવસે પહેલી હોરાનો જે અધિપતિ હોય તે જ તે વારનો સ્વામી ગણવો. આ પ્રમાણે રવિ, ચંદ્ર, મંગળ, એ ક્રમ પ્રથમ ઉત્પન્ન થયો અને પૃથ્વી ઉપર હાલમાં જ્યાં જ્યાં વાર ચાલે છે ત્યાં તે જ ક્રમ છે, એટલું જ નહિ પણ આપણા દેશમાં અત્યારે જે વાર છે તે જ વાર પૃથ્વી ઉપર સર્વત્ર છે.